На основу чл. 145. Закона о здравственој заштити ("Сл. гласник РС", бр. 107/05), Правил ника о показатељима квалитета здравствене заштите ("Сл. гласник РС", бр. 57/07), и на основу Програма за унапређење квалитета рада, Комисија за унапређење квалитета рада Дома здравља Алексинац, усвојила је

ПЛАН СТАЛНОГ УНАПРЕЂЕЊА КВАЛИТЕТА РАДА
ДОМА ЗДРАВЉА АЛЕКСИНАЦ

за период 1. јануар - 31. децембар 2015. године

 Унутрашња провера квалитета рада у Дома здравља Алексинац, спроводи се на основу годишњег Програма процене квалитета рада који је утврдила Комисија за унапређење квалитета рада ДЗ Алексинац.

 Здравствени радници и здравствени сарадници за квалитет стручног рада одговарају стручном руководиоцу.

 Начелници служби за квалитет свог рада, као и за квалитет стручног рада одговарају директору.

 Начелници служби уз стручну помоћ Комисије за унапређење квалитета рада, израђују и достављају месечни извештај о спроведеној провери квалитета стручног рада директору.

 Начелници служби израђују План службе за унапређење квалитета рада и безбедности пацијената, заснован на Плану за унапређење квалитета и безбедности пацијената на нивоу Дома здравља Алексинац.

 Начелници служби дужни су да нивоу својих служби формирају комисије за унапређење квалитета рада и безбедности пацијената, које ће редовно одржавати састанке, најмање једном месечно, о чему ће водити писану евиденцију - записнике.

 Комисија за унапређење квалитета рада доставља **годишњи извештај** о провери и праћењу показатеља квалитета рада у ДЗ Алексинац, до 15. фебруара текуће године за претходни период, Стручном савету ДЗ Алексинац.

 Служба за правне, економско-финансијске, техничке и друге сличне послове је дужна да на видним местима (пријемне амбуланте, шалтер, огласне табле, чекаонице и др.) истакне:

* Обавештење о врсти здравствених услуга које се пацијенту као осигуранику обезбеђују из средстава обавезног здравственог осигурања, а које су делатност ДЗ Алексинац;
* Обавештење о здравственим услугама које се не обезбеђују на терет обавезног здравственог осигурања, а у складу са актом којим се уређује садржај, обим и стандард права на здравствену заштиту из обавезног здравственог осигурања;
* Обавештење о видовима и износу учешћа осигураних лица у трошковима здравствене заштите, као и ослобађање од плаћања учешћа;
* Ценовник здравствених услуга које се не обезбеђују из средстава обавезног здравственог осигурања, а које пацијенти плаћају из својих средстава;
* Кутију за примедбе и жалбе пацијената;
* Име и презиме, односно број канцеларије и радно време, особе задужене за вођење поступка притужби и жалби пацијената.
* Списак лекара који раде у саветовалиштима и њихово радно време.

 Службе ДЗ Алексинац дужне су да воде протокол нежељених догађаја и да прате безбедност пацијента. Све евидентиране нежељене догађаје пријављују Комисији за праћење квалитета рада и безбедности пацијената, ради предузимања одговарајућих мера спречавања нежељених догађаја.

 У оквиру праћења и побољшања квалитета рада, спроводити континуирану едукацију, стицање и обнову знања и вештина запослених.

 Уколико се ради истраживање задовољства корисника, Комисија за унапређење и праћење квалитета рада организује истраживање о задовољству радом ДЗ Алексинац,као и испититиванје задовољства запослених, и на основу резултата истраживања, у року од 10 дана након истраживања, израђује анализу резултата истраживања, предлаже мере и активности на унапређењу квалитета коју доставља директору и Стручном савету.

 Председник Комисије за унапређење квалитета рада ДЗ Алексинац попуњава годишњи извештајни образац Комисије за унапређење квалитета рада ДЗ Алексинац, заведено у архиви ДЗ Алексинац.

 Комисија за унапређење квалитета рада прикупља податке до краја календарске године, израчунава показатеље квалитета здравствене заштите и годишњи Извештај о показатељима квалитета здравствене заштите у ДЗ Алексинац доставља: директору, Управном одбору, Стручном савету, Институту за јавно здравље Ниш.

 У Алексинцу, 29.1.2015.

 **ДИРЕКТОР**

 Др Родољуб Живадиновић

 Спец.епидемиологије